pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย มอบสารเนื่องในวันกำนันผู้ใหญ่บ้านประจำปี 2564 เน้นย้ำ กำนัน – ผู้ใหญ่บ้าน ร่วมกันขับเคลื่อนมาตรการป้องกันและควบคุมโควิด-19 อย่างรวดเร็วและมีประสิทธิภาพ
วันอังคารที่ 10 สิงหาคม 2564
รัฐมนตรีว่าการกระทรวงมหาดไทย มอบสารเนื่องในวันกํานันผู้ใหญ่บ้านประจําปี 2564 เน้นย้ํา กํานัน – ผู้ใหญ่บ้าน ร่วมกันขับเคลื่อนมาตรการป้องกันและควบคุมโควิด-19 อย่างรวดเร็วและมีประสิทธิภาพ
รัฐมนตรีว่าการกระทรวงมหาดไทย มอบสารเนื่องในวันกํานันผู้ใหญ่บ้านประจําปี 2564
เน้นย้ํา กํานัน – ผู้ใหญ่บ้าน ร่วมกันขับเคลื่อนมาตรการป้องกันและควบคุมโควิด-19
อย่างรวดเร็วและมีประสิทธิภาพ เพื่อให้สถานการณ์คลี่คลายไปในทิศทางที่ดีขึ้น
วันนี้ (10 ส.ค. 64) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มีสารเนื่องในวันกํานัน ผู้ใหญ่บ้าน ประจําปี 2564 โดยมีใจความสําคัญว่า กระทรวงมหาดไทยได้ประกาศให้วันที่ 10 สิงหาคมของทุกปี เป็น “วันกํานัน ผู้ใหญ่บ้าน” เพื่อน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่พระราชทานกําเนิดสถาบันกํานันผู้ใหญ่บ้าน ถือเป็นการยกย่องเชิดชูเกียรติกํานัน ผู้ใหญ่บ้าน แพทย์ประจําตําบล สารวัตรกํานัน และผู้ช่วยผู้ใหญ่บ้าน โดยกระทรวงมหาดไทยได้มีการมอบรางวัลและประกาศเกียรติคุณยกย่องคุณงามความดี เพื่อเป็นขวัญและกําลังใจในการปฏิบัติหน้าที่ บําบัดทุกข์ บํารุงสุข ให้แก่ประชาชน ซึ่งกํานัน ผู้ใหญ่บ้าน ถือเป็นบุคลากรที่มีบทบาทสําคัญยิ่งต่อผลสําเร็จของงานตามภารกิจของกระทรวงมหาดไทย โดยเฉพาะงานด้านการปกครองท้องที่ การรักษาความสงบเรียบร้อย และการอํานวยความเป็นธรรมในระดับตําบล หมู่บ้าน เป็นฟันเฟืองสําคัญในการปฏิบัติงานของราชการส่วนภูมิภาค เพื่อนําปัญหาความเดือดร้อนของประชาชนไปสู่การแก้ไขอย่างรวดเร็ว และขอขอบคุณทุกท่านที่ได้ร่วมกันทํางานด้วยความเสียสละ มุ่งมั่น ตั้งใจในการปฏิบัติภารกิจของกระทรวงมหาดไทยให้สําเร็จ ลุล่วง บังเกิดผลดีต่อส่วนรวม และขอให้ทุกท่านตระหนักถึงบทบาทหน้าที่และความรับผิดชอบต่าง ๆ ที่ได้รับมอบหมายในห้วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในการขับเคลื่อนภารกิจการดําเนินมาตรการป้องกันและควบคุมโรคให้เป็นไปอย่างรวดเร็วและมีประสิทธิภาพ เพื่อให้สถานการณ์การแพร่ระบาดคลี่คลายไปในทิศทางที่ดีขึ้น
นอกจากนี้ นายฉัตรชัย พรหมเลิศ ปลัดกระทรวงมหาดไทย ได้มีสารเนื่องในวันกํานันผู้ใหญ่บ้าน ประจําปี 2564 โดยเน้นย้ําว่า “กํานัน ผู้ใหญ่บ้าน เป็นผู้มีความผูกพันใกล้ชิด เข้าใจในวิถีชีวิต และรับรู้ถึงความต้องการของประชาชนในพื้นที่อย่างแท้จริง ถือเป็นตัวแทนของภาครัฐที่มีบทบาทสําคัญในการประสานระหว่างรัฐกับประชาชน เพื่อขับเคลื่อนนโยบายของรัฐบาล กระทรวง ทบวงกรมต่างๆ ไปสู่การปฏิบัติให้บังเกิดผล รวมทั้งเป็นสถาบันที่หล่อหลอมรวมประชาชนในพื้นที่ให้เกิดความเป็นเอกภาพ และยึดโยงสถาบันหลักของชาติ เพื่อสร้างความเป็นน้ําหนึ่งใจเดียวกัน”
https://kamnanphuyaibaan.com/awards-2564/
รัฐบาลไทย-ข่าวทำเนียบรัฐบาล-​PM leads government officials in blessing ceremony on occasion of His Majesty King Rama X’s Coronation Day anniversary on May 4, 2022
วันพฤหัสบดีที่ 5 พฤษภาคม 2565
​PM leads government officials in blessing ceremony on occasion of His Majesty King Rama X’s Coronation Day anniversary on May 4, 2022
​PM leads government officials in blessing ceremony on occasion of His Majesty King Rama X’s Coronation Day anniversary on May 4, 2022
May 4, 2022, at 19.00 hrs, at the Outer Santi Maitri Building, Government House, Prime Minister and Defense Minister Gen Prayut Chan-o-cha, together with Assoc. Prof. Naraporn Chan-o-cha, spouse, presided over a blessing ceremony on occasion of His Majesty King Rama X’s Coronation Day anniversary on May 4, 2022.
At an opportune timing, the Prime Minister paid homage to His Majesty’s portrait by offering traditional cone-shaped floral receptacle and homage offering, and delivered a felicitation to praise His Majesty’s glory and honor. The royal anthem was, then, played by a traditional band to end the ceremony.
The blessing ceremony on occasion of His Majesty King Rama X’s Coronation Day anniversary on May 4, 2022 was participated by prominent figures and representatives of various agencies, namely, cabinet members and spouses, President of National Legislative Assembly, President of the Senate, President of the Supreme Court, President of the Constitutional Court, President of the Supreme Administrative Court, Chairman of the Election Commission of Thailand, Chairman of the National Human Rights Commission, Chairman of the National Anti-Corruption Commission, Chairman of the State Audit Commission, Ombudsman, Attorney General, presidents of standing committees for the House of Representatives and the Senate, Prime Minister’s Secretary-General, advisors to the Prime Minister, Assistant to Minister attached to the Prime Minister’s Office, Deputy Secretary-General to the Prime Minister for Political Affairs, Government Spokesperson, permanent secretaries and chiefs of ministry-level agencies and equivalent officials, executives of Prime Minister’s Secretary General Office, Commanders in Chief of the Royal Thai Armed Forces and the three armed forces, Commissioner-General of the Royal Thai Police, Dean of the Diplomatic Corps, senior ambassadors to various regions, President of the Board of Trade of Thailand, President of the Federation of Thai Industries, President of the Thai Bankers' Association, and President of Foreign Correspondents' Club of Thailand, and spouses.
รัฐบาลไทย-ข่าวทำเนียบรัฐบาล-Govt commits to carry out post-COVID 19 promotion for sustainable employment of people with disabilities
วันศุกร์ที่ 24 ธันวาคม 2564
Govt commits to carry out post-COVID 19 promotion for sustainable employment of people with disabilities
Govt commits to carry out post-COVID 19 promotion for sustainable employment of people with disabilities
Government Spokesperson Thanakorn Wangboonkongchana disclosed that the Government has placed equal importance to the people of all groups under the policy of Prime Minister and Defense Minister Gen. Prayut Chan-o-cha, especially the opportunities given to people in the vulnerability groups to enhance their quality of life. One clear example is that the Asia-Pacific Development Center on Disability (APCD) was allowed to film a project on “Disability Inclusive Business (DIB)” at APCD 60+ Plus Bakery and Chocolate Café, Government House branch, during December 20-22, 2021 to promote employment opportunity for people with disabilities and those from the vulnerability groups through onsite trainings and working.
The Prime Minister chaired the opening of the Café on August 7, 2021 to demonstrate the Government’s support and commitment to take care of people of all groups, especially the people in the vulnerability groups, as well as to publicize promotion of sustainable employment opportunity of the people with disabilities.
According to the Government Spokesperson, APCD is a regional center for those with disabilities and development. APCD was established in Bangkok, Thailand as a legacy of the Asian and Pacific Decade of Disabled Persons, 1993-2002, with joint collaboration of the Ministry of Social Development and Human Security, the Thai Government and the Japan International Cooperation Agency (JICA), Government of Japan. APCD was endorsed by the United Nations Economic and Social Commission for Asia and the Pacific (ESCAP) as a regional cooperative base for its Biwako Millennium Framework for an inclusive society in the Asian and Pacific Decade of Disabled Persons, 2003-2012.
รัฐบาลไทย-ข่าวทำเนียบรัฐบาล-เปิดแล้ว ไอซียูสนาม @รพ.บุษราคัม รับผู้ป่วยโควิดอาการหนัก
วันพฤหัสบดีที่ 5 สิงหาคม 2564
เปิดแล้ว ไอซียูสนาม @รพ.บุษราคัม รับผู้ป่วยโควิดอาการหนัก
....
รพ.บุษราคัม ขยายขีดความสามารถการรักษาผู้ป่วยโรคโควิด-19 ด้วยการเปิดไอซียูสนาม จํานวน 17 เตียงแล้ววันนี้ สําหรับผู้ป่วยอาการหนัก เพื่อลดการส่งต่อ ลดการรอเตียงไอซียูของ รพ. อื่นๆ ให้ผู้ป่วยได้รับการรักษารวดเร็วขึ้น
.
ไอซียูสนามทั้ง 17 เตียงนี้ แบ่งเป็นหอผู้ป่วยรวม (Cohort Ward) 13 เตียง และห้องแยกความดันลบ 4 ห้อง พร้อมอุปกรณ์การแพทย์มาตรฐานเดียวกับไอซียูใน รพ. ดูแลโดยทีมแพทย์ผู้เชี่ยวชาญและพยาบาลไอซียูจากต่างจังหวัดอย่างใกล้ชิด
.
ตั้งแต่วันที่ 14 พ.ค. 64 เป็นต้นมา รพ.บุษราคัม เปิดรับผู้ป่วยแล้ว 14,213 ราย รักษาหายกลับบ้านได้กว่า 11,000 ราย (ข้อมูล ณ วันที่ 3 ส.ค. 64)
Cr. กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ ร่วมกับศูนย์ปฏิบัติการต่อต้านการก่อการร้ายสากล บูรณาการความร่วมมือ เพื่อการต่อต้านการก่อการร้ายสากล
วันศุกร์ที่ 19 พฤศจิกายน 2564
กระทรวงยุติธรรม โดยกรมสอบสวนคดีพิเศษ ร่วมกับศูนย์ปฏิบัติการต่อต้านการก่อการร้ายสากล บูรณาการความร่วมมือ เพื่อการต่อต้านการก่อการร้ายสากล
กระทรวงยุติธรรม โดยกรมสอบสวนคดีพิเศษ ร่วมกับศูนย์ปฏิบัติการต่อต้านการก่อการร้ายสากล บูรณาการความร่วมมือ เพื่อการต่อต้านการก่อการร้ายสากล
เมื่อวันพฤหัสบดีที่ 18 พฤศจิกายน 2564 ที่อาคารกรมสอบสวนคดีพิเศษ พลโท วีระพงษ์ สรวงศิริธนกุล ผู้บัญชาการศูนย์ปฏิบัติการต่อต้านการก่อการร้ายสากล (ศตก.) พร้อมด้วย พลตรี สมชัย มาลินันท์ รองผู้บัญชาการศูนย์ปฏิบัติการต่อต้านการก่อการร้ายสากล (1) พลตรี สุเมธ พรหมตรุษ รองผู้บัญชาการศูนย์ปฏิบัติการต่อต้านการก่อการร้ายสากล (2) พลตรี ทนงศักดิ์ ตันนารัตน์ เสนาธิการศูนย์ปฏิบัติการต่อต้านการก่อการร้ายสากล และคณะ เดินทางเข้าพบ นายไตรยฤทธิ์ เตมหิวงศ์ อธิบดีกรมสอบสวนคดีพิเศษ เพื่อแสดงความยินดีในโอกาสได้รับตําแหน่ง และร่วมประชุมหารือถึงแนวทางทํางานร่วมกัน โดยมี พันตํารวจตรี ยุทธนา แพรดํา รองอธิบดีกรมสอบสวนคดีพิเศษ และคณะผู้บริหารกรมสอบสวนคดีพิเศษ ร่วมประชุมหารือถึงการ
บูรณาการการทํางานเชิงรุกในการป้องกันปราบปราม การแลกเปลี่ยนข้อมูล และความร่วมมือด้านการต่อต้านการก่อการร้ายสากลร่วมกัน โดยมีข้อหารือ ดังนี้
1) การแลกเปลี่ยนหลักสูตรระหว่างกรมสอบสวนคดีพิเศษและศูนย์ปฏิบัติการต่อต้านการก่อการร้ายสากล โดยกรมสอบสวนคดีพิเศษได้เสนอวิทยากรบรรยายให้ความรู้เกี่ยวกับข้อกฎหมายภายใต้ พระราชบัญญัติการสอบสวนคดีพิเศษ พ.ศ. 2547
2) การแลกเปลี่ยนข้อมูลเกี่ยวกับการจัดทําศูนย์ฝึก โดยกรมสอบสวนคดีพิเศษเตรียมเปิดสถาบันการสอบสวนคดีพิเศษ เขตหนองจอก ซื่งศูนย์ปฏิบัติการต่อต้านการก่อการร้ายสากลอาจนําไปปรับใช้ในแนวคิดการพัฒนาศูนย์ฝึกต่อต้านการก่อการร้าย
3) การบูรณาการด้านการใช้อาวุธ ยุทโธปกรณ์ และกําลังพล ตลอดจนขีดความสามารถของบุคลากรของทั้งสองหน่วยงาน เพื่อเป็นแนวทางในการปฏิบัติงานร่วมกัน ตลอดจนแนวคิดการใช้กําลัง และการสนับสนุนการแลกเปลี่ยนงานด้านการข่าว การบริหารเหตุการณ์ การใช้กําลังปราบปราม และข้อกฎหมายต่าง ๆ
4 หารือในประเด็นแนวคิดการพัฒนาหน่วยงาน เพื่อรับมือภัยก่อการร้ายที่เปลี่ยนไป
5) หารือเกี่ยวกับระบบการตรวจการณ์ (ระบบ Drone/Anti-drone), Cyber Security, การพัฒนาเทคโนโลยีอันจะเอื้อไปสู่การนําไปใช้ในการก่อการร้าย ตลอดจนระบบการควบคุม และอํานวยการ ในการแก้ไขปัญหาการก่อการร้ายสากล
ทั้งนี้ ทั้งสองฝ่ายเห็นด้วยในแนวทางการขยายความร่วมมือระหว่างกันในด้านต่าง ๆ เพื่อให้ก้าวทันต่อการเปลี่ยนแปลงของอาชญากรรมพิเศษที่เกี่ยวข้องกับการก่อการร้ายสากลในอนาคต
รัฐบาลไทย-ข่าวทำเนียบรัฐบาล-อภ. ผลิตวัคซีน HXP–GPOVac เร่งศึกษาวิจัยในมนุษย์ระยะที่ 2 คาดเริ่มผลิตได้กลางปี 65
วันพฤหัสบดีที่ 26 สิงหาคม 2564
อภ. ผลิตวัคซีน HXP–GPOVac เร่งศึกษาวิจัยในมนุษย์ระยะที่ 2 คาดเริ่มผลิตได้กลางปี 65
....
องค์การเภสัชกรรม (อภ.) เผยความคืบหน้า การผลิตวัคซีนป้องกันโควิด HXP–GPOVac ขณะนี้ การศึกษาวิจัยในมนุษย์ระยะที่ 1 ได้ผลการวิเคราะห์ภูมิคุ้มกันที่ 14 วัน หลังจากได้รับวัคซีนครบ 2 เข็มแล้ว และกําลังเริ่มทําการศึกษาวิจัยในมนุษย์ระยะที่ 2
.
การผลิตวัคซีนดังกล่าว เป็นการใช้นวัตกรรมเชื้อตายชนิดลูกผสม (Inactivated chimeric vaccine) ผลิตด้วยเทคโนโลยีไข่ไก่ฟัก (Egg-based) เช่นเดียวกับการผลิตวัคซีนไข้หวัดใหญ่
.
เมื่อการศึกษาวิจัยในมนุษย์ครบทั้ง 3 ระยะ และได้รับการขึ้นทะเบียนตํารับ เพื่อใช้ในกรณีฉุกเฉินจาก อย. คาดว่าจะเริ่มผลิตได้ในกลางปี 2565 มีกําลังการผลิตอยู่ที่ 20 - 30 ล้านโดสต่อปี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ฉีดวัคซีนแล้ว ห้ามประมาท การ์ดห้ามตก
วันจันทร์ที่ 12 กรกฎาคม 2564
ฉีดวัคซีนแล้ว ห้ามประมาท การ์ดห้ามตก
#โควิด19
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย ลงพื้นที่ภาคเหนือ กรุงเทพ - นครลำปาง ร่วมรับฟังปัญหาของชาวชุมชนช่องแค จังหวัดนครสวรรค์
วันพุธที่ 8 ธันวาคม 2564
ผู้ว่าการรถไฟแห่งประเทศไทย ลงพื้นที่ภาคเหนือ กรุงเทพ - นครลําปาง ร่วมรับฟังปัญหาของชาวชุมชนช่องแค จังหวัดนครสวรรค์
ผู้ว่าการรถไฟแห่งประเทศไทย นําคณะผู้บริหารการรถไฟแห่งประเทศไทย (รฟท.) กระทรวงคมนาคม ออกเดินทางโดยรถไฟ เพื่อสํารวจการดําเนินงานในเส้นทางรถไฟสายเหนือ กรุงเทพ - นครลําปาง ในการนี้ได้ลงพื้นที่ตรวจเยี่ยมการดําเนินงานสถานีรถไฟช่องแค อําเภอตาคลี จังหวัดนครสวรรค์
เมื่อวันที่ 3-5 ธันวาคม 2564 นายนิรุฒ มณีพันธ์ ผู้ว่าการรถไฟแห่งประเทศไทย นําคณะผู้บริหารการรถไฟแห่งประเทศไทย (รฟท.) กระทรวงคมนาคม ออกเดินทางโดยรถไฟ เพื่อสํารวจการดําเนินงานในเส้นทางรถไฟสายเหนือ กรุงเทพ - นครลําปาง ในการนี้ได้ลงพื้นที่ตรวจเยี่ยมการดําเนินงานสถานีรถไฟช่องแค อําเภอตาคลี จังหวัดนครสวรรค์ พร้อมรับฟังปัญหาของประชาชนในพื้นที่ช่องแค เนื่องจากสภาพความเจริญของเมืองได้เปลี่ยนไปจากในอดีตที่บริเวณนี้เคยเจริญกว่าชุมชนใกล้เคียง จึงทําให้อัตราค่าเช่าถูกคิดบนพื้นฐานของความเจริญในสมัยนั้น แต่ในปัจจุบันความเจริญของเมืองได้มีการปรับเปลี่ยนพื้นที่ โดยสถานีรถไฟช่องแค มีอาคารพาณิชย์ตั้งอยู่โดยรอบสถานีรถไฟ เป็นอาคารไม้สองชั้นปลูกสร้างและอยู่อาศัยกันมาเป็นระยะเวลานาน
นอกจากนี้ ผู้ว่าการรถไฟฯ ยังได้ร่วมประชุมและตรวจติดตามความก้าวหน้าโครงการก่อสร้างรถไฟทางคู่ช่วงลพบุรี - ปากน้ําโพ โครงการก่อสร้างทางรถไฟสายใหม่ เด่นชัย-เชียงของ และโครงการก่อสร้างทางรถไฟสายบ้านไผ่ - นครพนม โดยการก่อสร้างเส้นทางรถไฟสายใหม่นั้น มุ่งหวังที่จะยกระดับโครงสร้างพื้นฐานด้านโลจิสติกส์ของประเทศด้วยการพัฒนาระบบขนส่งทางรางให้เป็นโครงข่ายหลักในการขนส่ง สอดคล้องตามแผนแม่บทยุทธศาสตร์ชาติ 20 ปี (พ.ศ. 2561 - 2580) มีส่วนช่วยขับเคลื่อนการค้าการลงทุน เพิ่มขีดความสามารถในการแข่งขันของประเทศ ช่วยลดระยะเวลาและต้นทุนการโดยสารและขนส่งสินค้า ตลอดจนเป็นการช่วยประหยัดการใช้พลังงานของประเทศในระยะยาว
ผู้ว่าการรถไฟฯ และคณะผู้บริหาร รฟท. ได้ร่วมหารือกับนายสิธิชัย จินดาหลวง ผู้ว่าราชการจังหวัดลําปาง และหน่วยงานภาครัฐและเอกชนของจังหวัดลําปาง ในการส่งเสริมและพัฒนาพื้นที่ของ รฟท. บริเวณสะพานดําให้เป็นแหล่งท่องเที่ยวแห่งใหม่ของจังหวัดลําปาง โดยทางการ รฟท. ได้ดําเนินการบูรณะสะพานดํา สะพานรถไฟสายประวัติศาสตร์ ตั้งแต่สมัยก่อนสงครามโลกครั้งที่ 2 และปรับปรุงภูมิทัศน์โดยรอบเพื่อให้เป็นแลนด์มาร์คแห่งใหม่ประจําจังหวัด โดยทางการรถไฟฯได้บูรณะสะพานดําและพื้นที่บริเวณใกล้เคียงเรียบร้อยแล้วสําหรับแผนงานในระยะที่ 1 และจะมีการดําเนินการแผนงานระยะที่ 2 โดยได้วางแผนงานที่จะพัฒนาพื้นที่เพื่อให้ความรู้ทางประวัติศาสตร์ของ รฟท. และเป็นพื้นที่สําหรับสันทนาการสําหรับชาวลําปาง รวมถึงนักท่องเที่ยว โดยมุ่งหวังให้พื้นที่บริเวณนี้ทั้งหมดเป็นแหล่งศึกษาเรื่องราวทางประวัติศาสตร์ ตลอดจนส่งเสริมการท่องเที่ยวของจังหวัด สร้างรายได้ให้กับชุมชน รวมถึงช่วยยกระดับคุณภาพชีวิตให้คนในชุมชนและสร้างเศรษฐกิจฐานรากให้เกิดความเข้มแข็งและยั่งยืนและเป็นการตอกย้ําว่า รฟท. อยู่คู่ชุมชนและประชาชนตลอดไป
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5257509740930521/?d=n
INSTAGRAM SRT OFFICIAL (red arrow right) https://www.instagram.com/p/CXNQqRTBara/?utm_medium=copy_link
Twitter SRT OFFICIAL @PR_SRT (red arrow right) https://twitter.com/PR_SRT/status/1468425868733153282?s=20
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ยินดีโครงการ คนละครึ่ง-สวัสดิการแห่งรัฐ รักษาระดับการบริโภคภายในประเทศช่วงสงกรานต์ ยอดค่าใช้จ่ายสะพัดรวม 6.8 หมื่นล้านบาท
วันศุกร์ที่ 15 เมษายน 2565
โฆษกรัฐบาลเผย “นายกฯ” ยินดีโครงการ คนละครึ่ง-สวัสดิการแห่งรัฐ รักษาระดับการบริโภคภายในประเทศช่วงสงกรานต์ ยอดค่าใช้จ่ายสะพัดรวม 6.8 หมื่นล้านบาท
โฆษกรัฐบาลเผย “นายกฯ” ยินดีโครงการ คนละครึ่ง-สวัสดิการแห่งรัฐ รักษาระดับการบริโภคภายในประเทศช่วงสงกรานต์ ยอดค่าใช้จ่ายสะพัดรวม 6.8 หมื่นล้านบาท ชวนใช้สิทธิถึงสิ้นเดือนเมษายนนี้
วันนี้(15เม.ย. 65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามความคืบหน้ามาตรการลดภาระค่าครองชีพและฟื้นฟูเศรษฐกิจจากผลกระทบของโรคโควิด-19ของรัฐในรอบปีใหม่นี้2565ประกอบด้วยโครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่4และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่2และโครงการคนละครึ่งระยะที่4ที่รัฐบาลมีการเพิ่มวงเงินสนับสนุนในการช่วยลดภาระในการจับจ่ายใช้สอยในชีวิตประจําวันของประชาชนกระตุ้นการบริโภคภายในประเทศโดยเฉพาะในช่วงเทศการสงกรานต์ที่ประชาชนออกเดินทางกลับภูมิลําเนาและท่องเที่ยวช่วงวันหยุดพบว่าร้านค้าผู้ประกอบการและประชาชนมีการใช้จ่ายผ่านโครงการอย่างต่อเนื่องความคืบหน้าล่าสุด(ข้อมูลณวันที่13เม.ย. 65)ผู้ใช้สิทธิสะสมรวม40.94ล้านคนยอดใช้จ่ายสะสมรวม68,441.16ล้านบาทแบ่งเป็น1)โครงการคนละครึ่งระยะที่4มีผู้ใช้สิทธิสะสม26.27ล้านคนยอดใช้จ่ายสะสม60,149.62ล้านบาทแบ่งเป็นส่วนที่ประชาชนจ่ายสะสม30,621.00ล้านบาทและรัฐร่วมจ่ายสะสม29,528.62ล้านบาท2)โครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่4มีผู้ใช้สิทธิสะสม13.37ล้านคนยอดใช้จ่ายสะสม7,625.46ล้านบาทและ3)โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่2มีผู้ใช้สิทธิสะสม1.30ล้านคนยอดใช้จ่ายสะสม666.08ล้านบาท
“นายกรัฐมนตรีมีความยินดีที่ผู้ประกอบการร้านค้าร้านอาหารเครื่องดื่มรวมถึงภาคบริการการท่องเที่ยวได้รับผลดีจากช่วงวันหยุดยาวเทศกาลสงกรานต์ประชาชนออกมาจับจ่ายใช้สอยรักษาระดับการบริโภคภายในประเทศซึ่งถือเป็นโอกาสที่ดีของประเทศไทยในช่วงเวลานี้ซึ่งประชาชนสามารถใช้จ่ายโครงการคนละครึ่งเฟส4ได้จนถึงวันที่30เมษายน2565อย่างไรก็ตามรัฐบาลยังคงเดินหน้าร่วมกันออกแบบมาตรการต่างๆในการช่วยเหลือพี่น้องประชาชนในแต่ละช่วงสถานการณ์ที่เปลี่ยนไปซึ่งต้องวิเคราะห์ปัจจัยหลายด้านควบคู่กันเพื่อการขับเคลื่อนเศรษฐกิจของประเทศในโอกาสต่อไป”โฆษกประจําสํานักนายกรัฐมนตรีกล่าว
——————
รัฐบาลไทย-ข่าวทำเนียบรัฐบาล-กรมทางหลวง ยกระดับโครงข่ายเร่งปรับปรุงทางหลวงสาย 1 ช่วงอำเภอแม่ลาว - แม่สาย จังหวัดเชียงราย
วันพฤหัสบดีที่ 27 มกราคม 2565
กรมทางหลวง ยกระดับโครงข่ายเร่งปรับปรุงทางหลวงสาย 1 ช่วงอําเภอแม่ลาว - แม่สาย จังหวัดเชียงราย
เพิ่มประสิทธิภาพความปลอดภัย หนุนเศรษฐกิจ การท่องเที่ยว เชื่อมโยงเส้นทางระหว่างภูมิภาคให้สมบูรณ์ตลอดสาย คาดแล้วเสร็จกลางปี 2566
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายการพัฒนาโครงสร้างพื้นฐานด้านคมนาคมขนส่งปรับปรุงโครงสร้างพื้นฐานทางถนนในพื้นที่ภาคเหนือ พร้อมเร่งรัดโครงการบูรณะโครงข่ายทางหลวงเชื่อมโยงระหว่างภาคทางหลวงหมายเลข 1 สายอําเภอแม่ลาว - แม่สาย ระยะทาง 95.57 กิโลเมตร ให้แล้วเสร็จทันตามกําหนดเวลา เพื่อเสริมสร้างโครงข่ายทางหลวงพื้นที่ภาคเหนือให้สมบูรณ์ตลอดสายทาง
ทางหลวงหมายเลข 1 (ถนนพหลโยธิน) สายอนุสาวรีย์ - หลักสี่ - กลางสะพานแม่น้ําสาย(เขตแดนไทย - เมียนมา) เริ่มต้นที่อนุสาวรีย์ชัยสมรภูมิ กรุงเทพฯ ผ่านภาคกลางและมุ่งเข้าสู่ภาคเหนือของไทย สิ้นสุดที่ด่านพรมแดนสาธารณรัฐแห่งสหภาพเมียนมา รวมระยะทาง 994.7 กิโลเมตร โดยเส้นทาง ช่วงอําเภอแม่ลาว - แม่สาย จังหวัดเชียงราย สามารถเดินทางเชื่อมต่อไปยังจังหวัดในพื้นที่ภาคเหนือได้ หลายเส้นทางด้วยกัน ซึ่งกรมทางหลวง (ทล.) ได้เปิดให้บริการเส้นทางนี้มานาน ประกอบกับมีรถบรรทุกสินค้าและรถยนต์ทั่วไปใช้บริการมากขึ้น เป็นเหตุให้โครงสร้างชั้นทางและสภาพผิวทางเสียหาย แม้จะบํารุงรักษาสม่ําเสมอ ทล. เล็งเห็นความจําเป็นจึงดําเนินโครงการบูรณะทางหลวงสายดังกล่าว เพื่อให้มีความสะดวก ปลอดภัยและรองรับการเพิ่มขึ้นของปริมาณจราจรในพื้นที่จังหวัดเชียงราย
ทล. โดยสํานักก่อสร้างทางที่ 1 จึงเร่งดําเนินโครงการบูรณะโครงข่ายทางหลวงเชื่อมโยงระหว่างภาค ทางหลวงหมายเลข 1 สายอําเภอแม่ลาว - แม่สาย เป็นตอน ๆ มีจุดเริ่มต้นโครงการอยู่ในพื้นที่อําเภอพาน จังหวัดเชียงราย และจุดสิ้นสุดโครงการอยู่ที่บริเวณด่านศุลกากรแม่สาย จังหวัดเชียงราย แบ่งการก่อสร้างเป็น 2 ตอน คือตอนที่ 1 ระหว่าง กม. ที่ 890 + 370 - 933 + 481 ระยะทาง 40.08 กิโลเมตร และตอนที่ 2 ระหว่าง กม. ที่ 933 + 481 - 994 + 749 ระยะทาง 55.48 กิโลเมตร รวมระยะทาง 95.57 กิโลเมตร ก่อสร้างเป็นมาตรฐานทางชั้นพิเศษขนาด 4 ช่องจราจร ผิวทางแอสฟัลท์คอนกรีต ช่องจราจรกว้างช่องละ 3.50 เมตร ไหล่ทางข้างนอกกว้างข้างละ 2.50 เมตร ด้านในกว้าง 1.50 เมตร พร้อมเกาะกลางอีกทั้งงานก่อสร้างขยายสะพานคอนกรีตเสริมเหล็ก 5 แห่ง งบโครงการก่อสร้างประมาณ 1,704 ล้านบาท ปัจจุบันการก่อสร้างคืบหน้าแล้วกว่า 50% คาดว่าจะก่อสร้างแล้วเสร็จประมาณเดือนเมษายน 2566 ทั้งนี้มีบางช่วงที่ดําเนินการแล้วเสร็จ และได้เปิดบริการเพื่ออํานวยความสะดวกแก่ประชาชนผู้ใช้เส้นทางแล้ว
หากโครงการก่อสร้างดังกล่าวแล้วเสร็จตลอดเส้นทาง จะช่วยยกระดับความปลอดภัยโครงข่ายคมนาคมขนส่งในพื้นที่ภาคเหนือเชื่อมต่อไปยังสาธารณรัฐแห่งสหภาพเมียนมา ส่งเสริมการท่องเที่ยวและช่วยกระจายความเจริญทางด้านเศรษฐกิจในภูมิภาค สนับสนุนยุทธศาสตร์การพัฒนาทางหลวงเพื่อพัฒนาเศรษฐกิจในภาคเหนือให้เป็นฐานเศรษฐกิจที่สร้างสรรค์มูลค่าสูง และเชื่อมโยงกับประเทศในกลุ่มอนุภูมิภาคลุ่มแม่น้ําโขง ตามแนวทางของแผนพัฒนาเศรษฐกิจและสังคมแห่งชาติ ฉบับที่ 12 พ.ศ. 2560 - 2564
รัฐบาลไทย-ข่าวทำเนียบรัฐบาล-รถไฟฟ้า MRT สายสีน้ำเงิน และสายสีม่วง รวมถึงอาคารและลานจอดแล้วจรทุกแห่ง ขยายเวลาเปิดให้บริการถึง 22.00 น. ตั้งแต่วันที่ 1 ตุลาคม 2564 เป็นต้นไป
วันพุธที่ 29 กันยายน 2564
รถไฟฟ้า MRT สายสีน้ําเงิน และสายสีม่วง รวมถึงอาคารและลานจอดแล้วจรทุกแห่ง ขยายเวลาเปิดให้บริการถึง 22.00 น. ตั้งแต่วันที่ 1 ตุลาคม 2564 เป็นต้นไป
ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) (ศบค.) ได้มีมติเห็นชอบการปรับมาตรการสําหรับกิจกรรมและกิจการในพื้นที่ควบคุมสูงสุดและเข้มงวด (สีแดงเข้ม 29 จังหวัด)
โดยผ่อนปรนมาตรการห้ามออกนอกเคหสถานเป็นระหว่างเวลา 22.00 – 04.00 น. (จากเดิมที่ห้ามออกนอกเคหสถานระหว่างเวลา 21.00 – 04.00 น.) ซึ่งจะมีผลบังคับใช้ตั้งแต่วันที่ 1 ตุลาคม 2564 เป็นต้นไป นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยว่า รฟม. และ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ผู้ให้บริการรถไฟฟ้า MRT พร้อมให้ความร่วมมือดําเนินการตามมติ ศบค. โดยตั้งแต่วันที่ 1 ตุลาคม 2564 เป็นต้นไป รถไฟฟ้า MRT จะปรับเวลาให้บริการดังนี้ รถไฟฟ้ามหานคร สายเฉลิมรัชมงคล (MRT สายสีน้ําเงิน) เวลา 06.00 - 22.00 น. และรถไฟฟ้ามหานคร สายฉลองรัชธรรม (MRT สายสีม่วง) เวลา 05.30 - 22.00 น. (รถไฟขบวนสุดท้ายถึงสถานีปลายทางเวลา 22.00 น.) จนกว่าจะมีประกาศเปลี่ยนแปลง ทั้งนี้ ผู้โดยสารโปรดตรวจสอบตารางการเดินรถและเวลารถไฟขบวนสุดท้าย ได้จากประกาศภายในสถานีหรือ เฟซบุ๊ก: MRT Bangkok Metro / โมบายแอปพลิเคชัน : Bangkok MRT และเว็บไซต์ www.bemplc.co.th หรือ สอบถามรายละเอียดเพิ่มเติมได้ที่ศูนย์บริการข้อมูลโทร. 0 2624 5200
ในส่วนของอาคารและลานจอดแล้วจรของ รฟม. จะเปลี่ยนแปลงเวลาให้บริการเป็นตั้งแต่เวลา 05.00 ถึง 22.00 น. เพื่อให้สอดคล้องกับระยะเวลาให้บริการของรถไฟฟ้า โดยปัจจุบัน รฟม. มีที่จอดรถในแนวสายทางรถไฟฟ้า MRT สายสีน้ําเงิน จํานวน 10 สถานี ประกอบด้วย 4 อาคาร และ 10 ลานจอดรถ ได้แก่ อาคารจอดแล้วจรสถานีลาดพร้าว สถานีศูนย์วัฒนธรรมแห่งประเทศไทย สถานีหลักสอง (2 อาคาร) ลานจอดแล้วจรสถานีรัชดาภิเษก สถานีห้วยขวาง สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีเพชรบุรี สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่าน ที่จอดรถในแนวสายทางรถไฟฟ้า MRT สายสีม่วง จํานวน 4 สถานี ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ที่จอดรถในแนวสายทางรถไฟฟ้าสายสีเขียว ช่วงแบริ่ง - สมุทรปราการ จํานวน 1 สถานี ได้แก่ ลานจอดแล้วจรสถานีเคหะฯ และที่จอดรถในแนวสายทางรถไฟฟ้าสายสีเขียว ช่วงหมอชิต - สะพานใหม่ - คูคต จํานวน 2 สถานี ได้แก่ อาคารจอดแล้วจรสถานีแยก คปอ. และสถานีคูคต
สําหรับสถานการณ์การแพร่ระบาดเชื้อไวรัสโควิด-19 ในปัจจุบัน รฟม. และ BEM ได้ตระหนักและห่วงใยในความปลอดภัยของผู้โดยสาร โดยยังคงดําเนินการมาตรการป้องกันการแพร่ระบาดเชื้อไวรัสโควิด-19 ในระบบรถไฟฟ้า MRT ทั้ง 2 สายอย่างเข้มงวดและต่อเนื่อง เพื่อสร้างความเชื่อมั่นให้แก่ผู้ใช้บริการ พร้อมทั้งขอความร่วมมือผู้โดยสารรักษาระยะห่างทางสังคม หรือ Social Distancing สวมใส่หน้ากากผ้าหรือหน้ากากอนามัยตลอดระยะเวลาการใช้บริการ สแกน QR Code ไทยชนะ ที่ติดอยู่ในตู้โดยสาร เพื่อเช็คอิน และให้ความร่วมมือกับเจ้าหน้าที่ตรวจวัดอุณหภูมิร่างกายก่อนเข้าใช้บริการเพื่อความปลอดภัยของทุกคน ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยคดีรถหรู ดีเอสไอสอบเสร็จแล้ว 170 คดี ตั้งทีมสอบเพิ่ม 10 ชุด จี้ต้องรีบทำให้เสร็จหลังรับปากประชาชนไว้
วันศุกร์ที่ 3 ธันวาคม 2564
รัฐมนตรีว่าการกระทรวงยุติธรรม เผยคดีรถหรู ดีเอสไอสอบเสร็จแล้ว 170 คดี ตั้งทีมสอบเพิ่ม 10 ชุด จี้ต้องรีบทําให้เสร็จหลังรับปากประชาชนไว้
รัฐมนตรีว่าการกระทรวงยุติธรรม เผยคดีรถหรู ดีเอสไอสอบเสร็จแล้ว 170 คดี ตั้งทีมสอบเพิ่ม 10 ชุด จี้ต้องรีบทําให้เสร็จหลังรับปากประชาชนไว้ ยันทําตามหลักกฎหมายไม่กลั่นแกล้งใคร
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าคดีรถหรูว่า จากการที่ตนได้เร่งให้ กรมสอบสวนคดีพิเศษ (ดีเอสไอ) เร่งสะสางคดีนี้ให้จบภายใน 6 เดือน ล่าสุด ทางนพ.ไตรยฤทธิ์ เตมหิวงศ์ อธิบดีกรมสอบสวนคดีพิเศษ (ดีเอสไอ) ได้ตั้งทีมสอบสวน 10 ทีม แบ่งกลุ่มสอบสวนคดีนี้เพื่อให้เกิดความรวดเร็วมากขึ้น โดยมีผู้เชี่ยวชาญทางด้านต่างๆ ที่เกี่ยวข้องร่วมทีมสืบสวนด้วย โดยขณะนี้มีคดีที่อยู่ในความรับผิดชอบของดีเอสไอ 574 คดี สอบสวนแล้วเสร็จ 170 คดี สํานวนอยู่ระหว่างสอบสวน 37 คดี อยู่ระหว่างสืบสวนและมอบหมายผู้รับผิดชอบ 367 คัน และมีอีก 854 คัน ที่มอบหมายให้ผู้เชี่ยวชาญสอบสวน โดยได้มีการทําหนังสือถึงกรมศุลกากร ขอข้อมูลการนําเข้ารถยนต์ไปแล้วทั้ง 854 คัน เมื่อได้ข้อมูลมาแล้วจะให้ผู้เชี่ยวชาญดําเนินการสอบสวนในทันที เบื้องต้นทราบว่ามีกลุ่มผู้นําเข้าเป็นนิติบุคคล 113 ราย และเป็นบุคคลธรรมดา 1 ราย
"ในเรื่องของคดีนี้ตนได้กําชับให้ ดีเอสไอ ต้องเร่งทําให้เสร็จโดยเร็ว หลังรับปากประชาชนไปแล้ว เพราะถือเป็นนโยบายหลักที่กระทรวงยุติธรรมและดีเอสไอต้องดําเนินการในปีงบประมาณนี้ เพราะคดีนี้ยืดยาวมานานมากแล้ว หากสืบสวนแล้วพบว่าคดีไหนไม่ผิดจะได้เร่งคืนรถให้เขาไป หากคดีไหนผิดก็ดําเนินการตามกฎหมาย ซึ่งเราจะยึดแนวทางกฎหมายเป็นหลัก ไม่มีการไปกลั่นแกล้งใครทั้งสิ้น และขอให้เจ้าของรถทุกคนเร่งส่งหลักฐานการครอบครองมายังดีเอสไอ เพื่อความสะดวกในการดําเนินการ ให้คดีจบได้โดยเร็ว" นายสมศักดิ์ กล่าว
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ กระทรวงคมนาคม ปรับเวลาเดินรถ Shuttle bus ให้บริการรับ - ส่งผู้โดยสาร
วันอังคารที่ 16 พฤศจิกายน 2564
ท่าอากาศยานสุวรรณภูมิ กระทรวงคมนาคม ปรับเวลาเดินรถ Shuttle bus ให้บริการรับ - ส่งผู้โดยสาร
...`
ท่าอากาศยานสุวรรณภูมิ กระทรวงคมนาคม ปรับเวลาเดินรถ Shuttle bus ให้บริการรับ - ส่งผู้โดยสารระหว่างท่าอากาศยานสุวรรณภูมิและท่าอากาศยานดอนเมือง และปรับเปลี่ยนเส้นทางเดินรถ Shuttle bus ให้บริการภายในท่าอากาศยาน เพื่ออํานวยความสะดวกให้กับผู้โดยสารและผู้ปฏิบัติงาน
ท่าอากาศยานสุวรรณภูมิได้ปรับเปลี่ยนเวลาการให้บริการรถรับส่งผู้โดยสารที่เปลี่ยนถ่ายสายการบิน
ระหว่างท่าอากาศยานสุวรรณภูมิ (ทสภ.) และท่าอากาศยานดอนเมือง (ทดม.) (Airport Bus Link : DMK - BKK) โดยให้บริการทุกวันตั้งแต่เวลา 05.00 น. - 24.00 น. ชั่วโมงละ 1 เที่ยว ในส่วนของการให้บริการรถ Shuttle bus ที่ให้บริการภายในท่าอากาศยาน ได้มีการปรับจํานวนรถให้เหมาะสมกับสถานการณ์และผู้ใช้บริการ รวมถึงได้ปรับเปลี่ยนเส้นทางเดินรถ Shuttle bus ให้สอดคล้องกับปริมาณรถ เพื่ออํานวยความสะดวกให้กับผู้ใช้บริการ ไม่ต้องใช้ระยะเวลาในการรอรถนานเกินไป
สําหรับรถ Shuttle bus ที่มีการปรับเปลี่ยนเส้นทางเดินรถและจุดจอดรับ - ส่ง มีจํานวน 2 สาย ได้แก่ สาย A ได้มีการเพิ่มจุดจอดรับ - ส่งให้บริการจํานวน 1 จุด คือ จุดจอดเข้า - ออก ทางเข้าด้านหลังอาคารสํานักงาน AOBและสาย C ได้เพิ่มจุดจอดรับ - ส่งให้บริการจํานวน 1 จุด คือ ตรงข้ามฝ่ายช่าง บริษัท การบินไทย จํากัด (มหาชน)
ทั้งนี้ ผู้โดยสาร ผู้ใช้บริการ สามารถสอบถามรายละเอียดเพิ่มเติมได้ที่หมายเลขโทรศัพท์ 02 132 9509ตลอด 24 ชั่วโมง
รัฐบาลไทย-ข่าวทำเนียบรัฐบาล-อธิบดีกรมการจัดหางาน เตือน ห้ามใช้แรงงานต่างด้าวผิดกฎหมาย มีโทษทั้งนายจ้างและลูกจ้าง
วันอังคารที่ 17 พฤษภาคม 2565
อธิบดีกรมการจัดหางาน เตือน ห้ามใช้แรงงานต่างด้าวผิดกฎหมาย มีโทษทั้งนายจ้างและลูกจ้าง
กรมการจัดหางาน กระทรวงแรงงาน เตรียมทางเลือกให้นายจ้าง/สถานประกอบการ นําเข้าแรงงาน 3 สัญชาติ ตาม MOU อย่างถูกกฎหมาย ค่าใช้จ่ายไม่แพง ตรวจ ATK ผลเป็นลบ วัคซีนครบเข้าทํางานได้ไม่ต้องกักตัว
นายไพโรจน์ โชติกเสถียร อธิบดีกรมการจัดหางาน เปิดเผยว่า พล.อ. ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน เข้าใจและให้ความสําคัญกับความต้องการจ้างแรงงานข้ามชาติของนายจ้าง/สถานประกอบการเป็นอย่างดี โดยมอบหมายนายสุชาติ ชมกลิ่น รัฐมนตรีว่าการกระทรวงแรงงาน บริหารจัดการแรงงาน 3 สัญชาติ (กัมพูชา ลาว เมียนมา) อย่างมีประสิทธิภาพ รัดกุม เพื่อบรรเทาความเดือดร้อนของนายจ้าง/สถานประกอบการ ลดปัจจัยที่ทําให้เกิดการลักลอบเข้าเมืองมาทํางานอย่างผิดกฎหมายของแรงงานประเทศเพื่อนบ้าน และป้องกันความเสี่ยงในการแพร่ระบาดของโรคโควิด 19 โดยรัฐมนตรีว่าการกระทรวงแรงงานได้ผลักดันการปรับมาตรการการนําแรงงานข้ามชาติเข้ามาทํางานตามMOU
และการนําแรงงานข้ามชาติสัญชาติกัมพูชา และเมียนมา เข้ามาทํางานตาม ม. 64 ให้ผ่อนคลายขึ้น ใช้เวลาและค่าใช้จ่ายลดลง ตั้งแต่วันที่ 1 พ.ค. 2565 เป็นต้นมา
นายไพโรจน์ ระบุว่า สําหรับนายจ้าง/สถานประกอบการที่ต้องการจ้างแรงงาน 3 สัญชาติเข้ามาทํางานในประเทศไทย ปัจจุบันไม่ได้มีความยุ่งยาก เช่นช่วงก่อนผ่อนคลายมาตรการแล้ว โดยหากแรงงานข้ามชาติฉีดวัคซีนครบโดส และมีผลตรวจ ATK เป็นลบ หรือหากฉีดวัคซีนไม่ครบแต่มีผลตรวจ RT – PCR ใน 72 ชั่วโมง สามารถเข้าประเทศไทยโดยไม่ต้องกักตัว ส่วนผู้ที่ฉีดวัคซีนไม่ครบ และไม่มีผลตรวจ RT – PCR ให้เข้าระบบกักตัวที่ลดเหลือ 5 วัน ซึ่งล่าสุดมีการยื่นดีมานต์ขออนุญาตจ้างคนต่างด้าวคนตามระบบ MOU แล้ว 214,013 คน โดยแบ่งเป็นนายจ้างที่มีความต้องการจ้างแรงงานสัญชาติเมียนมา 150,637 คน กัมพูชา 48,272 คน และลาว 15,104 คน ซึ่งแรงงานทั้ง 3 สัญชาติมีการทยอยเข้ามาทํางานตาม MOU แล้วอย่างต่อเนื่องร่วม 9 พันคน
อย่างไรก็ดีนายจ้าง/สถานประกอบการต้องร่วมมือและให้ความสําคัญกับการใช้แรงงานถูกกฎหมายเช่นกัน ขอย้ําว่ากระทรวงแรงงานมีหน้าที่ตรวจสอบ ปราบปรามจับกุมและดําเนินคดีแรงงานข้ามชาติที่เข้ามาทํางานอย่างผิดกฎหมาย หากตรวจพบกระทําความผิด นายจ้างรับคนต่างด้าวเข้าทํางานโดยไม่มีใบอนุญาตทํางาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทําผิดซ้ํามีโทษถึงจําคุก และห้ามจ้างคนต่างด้าวทํางานอีก 3 ปี ส่วนคนต่างด้าวที่ลักลอบทํางานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปี
“ทั้งนี้ ผู้ที่พบเห็นการจ้างคนต่างด้าวทํางานโดยผิดกฎหมาย สามารถแจ้งเบาะแสหรือร้องทุกข์ได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน หรือแจ้งเบาะแสโดยตรงที่กองทะเบียนจัดหางานกลางและคุ้มครองคนหางาน โทร. 02 354 1729” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-นายกรัฐมนตรีกำกับติดตามความคืบหน้าหลังหารือภาคเอกชนสหรัฐฯ ย้ำไทยให้ความสำคัญการลงทุนของภาคเอกชนต่างประเทศในไทย
วันศุกร์ที่ 29 เมษายน 2565
นายกรัฐมนตรีกํากับติดตามความคืบหน้าหลังหารือภาคเอกชนสหรัฐฯ ย้ําไทยให้ความสําคัญการลงทุนของภาคเอกชนต่างประเทศในไทย
นายกรัฐมนตรีกํากับติดตามความคืบหน้าหลังหารือภาคเอกชนสหรัฐฯ ย้ําไทยให้ความสําคัญการลงทุนของภาคเอกชนต่างประเทศในไทย
วันนี้ 29 เม.ย. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความก้าวหน้าภายหลังการหารือกับ คณะนักธุรกิจจากสภาธุรกิจสหรัฐฯ-อาเซียน (U.S. - ASEAN Business Council: USABC) 49 บริษัท เมื่อวันที่ 29 พฤศจิกายน 2564 ซึ่งถือเป็นคณะใหญ่ที่สุดในประวัติศาสตร์การเข้าเยี่ยมคารวะ พร้อมยังได้ย้ําว่า รัฐบาลให้ความสําคัญกับการมีส่วนร่วมของภาคส่วนต่างๆ ในการขับเคลื่อนเศรษฐกิจ ซึ่งการลงทุนของภาคเอกชนต่างประเทศถือเป็นส่วนสําคัญ และเป็นแรงขับเคลื่อนเศรษฐกิจไทยให้ขยายตัว ท่ามกลางสถานการณ์ที่โลกกําลังเผชิญกับความท้าทาย
โฆษกประจําสํานักนายกรัฐมนตรี กล่าวว่า คณะนักธุรกิจ USABC บริษัทสําคัญจากทุกสาขาธุรกิจที่เข้าร่วม ต่างยืนยันพร้อมสนับสนุน เชื่อมั่นการดําเนินการของรัฐบาล ชื่นชมการทํางานของนายกรัฐมนตรี และยินดีสานต่อความร่วมมือที่ใกล้ชิดระหว่างกัน เพื่อให้บรรลุเป้าหมาย และทิศทางนโยบายเศรษฐกิจของรัฐบาล ที่เน้นให้ความสําคัญกับการขับเคลื่อนเศรษฐกิจไทยไปสู่ยุค Next Normal ซึ่งตัวแทนบริษัทสมาชิกต่างประทับใจ และพึงพอใจต่อผลการหารือ โดยเฉพาะภายหลังการเข้าร่วมรับฟังพัฒนาการ นโยบายและมาตรการสําคัญ วิสัยทัศน์จากนายกรัฐมนตรี เพื่อสามารถสานต่อและยกระดับความร่วมมือกับภาครัฐในประเทศไทยได้มากขึ้น
นายกรัฐมนตรีได้ชี้แจงนโยบายของรัฐบาล ที่มีความพร้อมของปัจจัยพื้นฐานที่เอื้อต่อการลงทุนที่ชัดเจน โดยคณะนักธุรกิจที่เข้าร่วมในครั้งนี้ถือเป็นคณะใหญ่ที่สุดในประวัติศาสตร์ ถึง 49 บริษัทที่ได้เข้าร่วมครั้งนี้ มีบริษัทที่เข้าร่วมเป็นครั้งแรกหลายบริษัท สะท้อนว่า ประเทศไทยอยู่ในเรดาร์ของนักลงทุน ภาคเอกชนสหรัฐฯ เพราะเห็นถึงศักยภาพทางเศรษฐกิจของไทย และให้ความสนใจที่จะลงทุนในประเทศไทย นอกจากนี้ แสดงให้เห็นถึงความเชื่อมั่นของภาคเอกชนสหรัฐฯ ต่อเศรษฐกิจไทย และความสนใจเพิ่มพูนการค้าและการลงทุนในประเทศไทย ซึ่งจะเป็นประโยชน์ต่อการเจริญเติบโตทางเศรษฐกิจอย่างยั่งยืน โดยเฉพาะภายหลังสถานการณ์การแพร่ระบาดของโควิด-19
“นายกฯ ได้ขอบคุณทุกภาคส่วนที่ร่วมกันทํางาน มุ่งสู่การเจริญเติบโตทางเศรษฐกิจที่ยั่งยืน เข้มแข็ง และครอบคลุม โดยไทยพร้อมเป็นเจ้าบ้านที่ดีสําหรับการดําเนินธุรกิจ ตามที่ได้กําหนดปัจจัยส่งเสริมการลงทุนในไทย ตลอดจน พร้อมสร้างระบบนิเวศที่เอื้อต่อการลงทุน และเพื่อเป็นศูนย์กลางการผลิตในภูมิภาค พร้อมขอให้เชื่อมั่นว่า รัฐบาลไทยให้ความสําคัญด้านเศรษฐกิจ การลงทุนระหว่างไทยกับต่างประเทศ พร้อมเสริมสมรรถนะด้านการแข่งขัน และยืนยันพัฒนาความเชื่อมโยง เสริมศักยภาพในภูมิภาค เพื่อการพัฒนาแห่งอนาคตที่เปิดกว้าง เชื่อมโยง สมดุล และยั่งยืน”นายธนกรกล่าว
รัฐบาลไทย-ข่าวทำเนียบรัฐบาล-ลดแรงเกินต้าน!! ธอส.เปิดประมูลออนไลน์บ้านมือสอง ธอส. ประจำปี ครั้งที่ 2/2565 ลดราคาสูงสุด 50% ราคาต่ำสุดแค่ 50,000 บาท พิเศษ!! ผ่อนดาวน์ดอกเบี้ย 0% นาน 24 เดือน
วันอังคารที่ 5 กรกฎาคม 2565
ลดแรงเกินต้าน!! ธอส.เปิดประมูลออนไลน์บ้านมือสอง ธอส. ประจําปี ครั้งที่ 2/2565 ลดราคาสูงสุด 50% ราคาต่ําสุดแค่ 50,000 บาท พิเศษ!! ผ่อนดาวน์ดอกเบี้ย 0% นาน 24 เดือน
ธอส. จัดงาน “ประมูลออนไลน์บ้านมือสอง ธอส. ประจําปี ครั้งที่ 2/2565” ขนทรัพย์มือสองทั่วประเทศกว่า 3,500 รายการออกประมูลวันศุกร์ที่ 15 กรกฎาคม 2565 ผ่าน Application : G H Bank Smart NPA
ธนาคารอาคารสงเคราะห์ (ธอส.) เอาใจคนอยากมีบ้าน จัดงาน “ประมูลออนไลน์บ้านมือสอง ธอส. ประจําปี ครั้งที่ 2/2565” ขนทรัพย์มือสองทั่วประเทศกว่า 3,500 รายการออกประมูลวันศุกร์ที่ 15 กรกฎาคม 2565 ผ่าน Application : G H Bank Smart NPA ราคาเริ่มต้นประมูลลดสูงสุด 50% จากราคาปกติ ราคาต่ําสุดแค่ 50,000 บาท พิเศษ! ผู้ชนะประมูลได้สิทธิ์ผ่อนดาวน์ดอกเบี้ย 0% นานสูงสุด 24 เดือน
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มความสะดวกให้กับประชาชนได้เลือกซื้อที่อยู่อาศัยเป็นของตนเองในระดับราคาที่คุ้มค่า ธอส. จึงได้กําหนดจัดงาน “ประมูลออนไลน์บ้านมือสอง ธอส. ประจําปี ครั้งที่ 2/2565” ในวันศุกร์ที่ 15 กรกฎาคม 2565 โดยนําบ้านมือสองของ ธอส. ทั่วประเทศมาออกประมูลกว่า 3,500 รายการ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด(คอนโดมิเนียม) แฟลต อาคารพาณิชย์ และที่ดินเปล่า แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 789 รายการ โดยรายการที่มีราคาเริ่มต้นประมูลต่ําสุดเพียง 50,000 บาท ได้แก่ ห้องชุด ชั้นที่ 4 ขนาดเนื้อที่ 26.25 ตารางเมตร ในโครงการปลาทอง 47 อ.เมืองปทุมธานี จ.ปทุมธานี และมีรายการเด่นที่น่าสนใจ อาทิ ทรัพย์ประเภทคอนโดมิเนียม เนื้อที่ 30.18 ตารางเมตร ในโครงการลุมพินีวิลล์ สุขุมวิท 109 แบริ่ง อ.เมืองสมุทรปราการ จ.สมุทรปราการ มีราคาเริ่มต้นประมูล 1,345,000 บาท ซึ่งเป็นรายการที่ตั้งอยู่ห่างจากรถไฟฟ้า สถานีแบริ่ง เพียง 5 นาทีเท่านั้น และทรัพย์ประเภทบ้านแฝด 2 ชั้น ขนาดเนื้อที่ 48.8 ตารางวา ในโครงการพฤกษาวิลเลจดีไลท์ อ.ลําลูกกา จ.ปทุมธานี มีราคาเริ่มต้นประมูลที่ 270,000 บาท เป็นรายการที่เดินทางสะดวกตั้งอยู่ใกล้กับรถไฟฟ้าสายสีเขียว และถนนลําลูกกา ส่วนทรัพย์ในภูมิภาคนําออกประมูลมากกว่า 2,800 รายการ ราคาเริ่มต้นประมูลลดสูงสุดถึง 50% จากราคาปกติ ได้แก่ ทรัพย์ประเภททาวน์เฮ้าส์ 1 ชั้น ขนาดเนื้อที่ 16 ตารางวา ในโครงการหมู่บ้านทรัพย์พรรณา อ.ชะอํา จ.เพชรบุรี ราคาเริ่มต้นประมูลเพียง 275,000 บาทเท่านั้น พิเศษผู้ชนะการประมูลได้สิทธิ์ผ่อนดาวน์ดอกเบี้ย 0% นานสูงสุดถึง 24 เดือน
สําหรับผู้ที่สนใจสามารถดาวน์โหลด Application : G H Bank Smart NPA เพื่อลงทะเบียนเข้าร่วมประมูลแบบ ออนไลน์ (เฉพาะลูกค้าที่ยังไม่เคยลงทะเบียน) และวางเงินประกันการประมูล 5,000 บาท ภายในวันที่ 11 กรกฎาคม 2565 ซึ่งการประมูลจะแบ่งออกเป็น 5 รอบ รอบละ 60 นาที ดูรายละเอียดรอบการประมูลได้บนเว็บไซต์ www.ghbhomecenter.com ส่วนผู้ชนะการประมูลจะได้รับ QR Code สําหรับติดต่อกับธนาคารเพื่อชําระเงินและทําสัญญาตามที่ธนาคารกําหนด สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
รัฐบาลไทย-ข่าวทำเนียบรัฐบาล-รัฐบาลเดินหน้าส่งเสริม SMEs ไทย
วันศุกร์ที่ 3 กันยายน 2564
รัฐบาลเดินหน้าส่งเสริม SMEs ไทย
วันศุกร์ที่ 3 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี สั่งการให้หน่วยงานที่เกี่ยวข้องเร่งช่วยเหลือผู้ประกอบการ SMEs ไทย เช่น แก้ไขอุปสรรคและข้อจํากัดในการเข้าถึงแหล่งเงินทุน จัดทําข้อมูล SME ให้ชัดเจนเพื่อให้ความช่วยเหลือแต่ละกลุ่มได้อย่างเหมาะสม โดยกลุ่มที่ยังมีศักยภาพน้อยควรใช้เทคโนโลยีดิจิทัลช่วยเสริมความสามารถในการแข่งขัน สนับสนุนคนรุ่นใหม่ที่มีศักยภาพเข้าสู่ภาคเกษตรกรรมให้มากขึ้นเพื่อพัฒนาภาคเกษตรของไทยให้เข้มแข็ง เป็นต้น ทั้งนี้ ที่ประชุมคณะกรรมการ SMEs ได้เห็นชอบการจัดสรรเงินกองทุนส่งเสริมวิสาหกิจขนาดกลางและขนาดย่อม ประจําปี 2565 กว่า 1,200 ล้านบาท เพื่อใช้ส่งเสริมและฟื้นฟูธุรกิจ SMEs ที่ได้รับผลกระทบจากสถานการณ์โควิด-19
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. ประกาศยกระดับเตือนภัยโควิดเป็น ระดับ 4 แนะ WFH - ชะลอเดินทาง - ปิดสถานที่เสี่ยง
วันศุกร์ที่ 7 มกราคม 2565
สธ. ประกาศยกระดับเตือนภัยโควิดเป็น ระดับ 4 แนะ WFH - ชะลอเดินทาง - ปิดสถานที่เสี่ยง
.....
นพ.เกียรติภูมิ วงศ์รจิต ปลัดกระทรวงสาธารณสุข (สธ.) เผยถึงสถานการณ์โควิด-19 ในประเทศในขณะนี้มีการระบาดอย่างรวดเร็วและเริ่มพบสัญญาณการเพิ่มขึ้นจากการสัมผัสใกล้ชิดคนในครอบครัว ส่งผลให้จํานวนผู้ติดเชื้อเพิ่มขึ้น
.
กระทรวงสาธารณสุขจึงเพิ่มระดับเตือนภัยโควิด-19 จากเดิมระดับ 3 ปรับขึ้นเป็นระดับ 4 ซึ่งอาจมีมาตรการเพิ่มเติมที่เคร่งครัดมากขึ้น มีการชะลอการเดินทาง เช่น ทํางานที่บ้าน หรือชะลอการเดินทางข้ามจังหวัด และลดการรวมตัวกัน เพื่อช่วยลดการแพร่กระจายเชื้อ
.
ประชาชนต้องปฏิบัติตามมาตรการ V-U-C-A อย่างเคร่งครัด คือ รับการฉีดวัคซีนตามที่กําหนด ป้องกันตนเองครอบจักรวาล ทุกที่ ทุกเวลา สถานประกอบการมีระบบ COVID-19 Free Settings และตรวจ ATK สม่ําเสมอ
.
สําหรับการประเมินความเสี่ยง 5 ระดับ จะมีมาตรการป้องกันควบคุมโรค ตามที่กรมควบคุมโรคกําหนด
.
• ระดับ 1 ใช้ชีวิตได้ปกติ แบบ COVID-19 Free Setting การเดินทางข้ามประเทศได้ปกติ
• ระดับ 2 เร่งเฝ้าระวัง คัดกรอง เลี่ยงกิจกรรมรวมกลุ่ม 1,000 คนขึ้นไป จํากัดเข้าพื้นที่ปิด เริ่มระบบ Test & Go
• ระดับ 3 จํากัดการรวมกลุ่ม ทํางานจากที่บ้าน 20 – 50% คัดกรองก่อนเดินทาง เลี่ยงกิจกรรมรวมกลุ่ม 200 คนขึ้นไป และเปิดระบบแซนด์บ็อกซ์
• ระดับ 4 ปิดสถานที่เสี่ยง ทํางานจากที่บ้าน 50 – 80% ชะลอการเดินทางข้ามพื้นที่ ใช้ระบบกักตัวผู้เดินทางจากต่างประเทศ
• ระดับ 5 จํากัดการเดินทางและกิจกรรมต่าง ๆ รวมถึงเคอร์ฟิว และใช้ระบบกักตัวผู้เดินทางทุกราย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"อนุทิน" เผยให้บริการทางการแพทย์ช่วยผู้ประสบภัยน้ำท่วมเกือบ 2 พันราย
วันจันทร์ที่ 27 กันยายน 2564
"อนุทิน" เผยให้บริการทางการแพทย์ช่วยผู้ประสบภัยน้ําท่วมเกือบ 2 พันราย
รองนายกรัฐมนตรีและรัฐมนตรีว่าการกระทรวงสาธารณสุข เผยสถานบริการได้รับผลกระทบจากน้ําท่วมรวม 3 แห่ง ให้บริการทางการแพทย์ช่วยผู้ประสบภัยแล้ว 1.7 พันราย ส่วนใหญ่เป็นน้ํากัดเท้า ผลประเมินสุขภาพจิตอยู่ในระดับปกติ ไม่มีรายงานบาดเจ็บและเสียชีวิต
รองนายกรัฐมนตรีและรัฐมนตรีว่าการกระทรวงสาธารณสุข เผยสถานบริการได้รับผลกระทบจากน้ําท่วมรวม 3 แห่ง ให้บริการทางการแพทย์ช่วยผู้ประสบภัยแล้ว 1.7 พันราย ส่วนใหญ่เป็นน้ํากัดเท้า ผลประเมินสุขภาพจิตอยู่ในระดับปกติ ไม่มีรายงานบาดเจ็บและเสียชีวิต ย้ําไม่เลื่อนฉีดวัคซีนโควิด ให้จัดสถานที่อํานวยความสะดวกฉีดประชาชนตามนัดหมาย พร้อมจัดส่งยาชุดให้พื้นที่น้ําท่วม
วันนี้ (27 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีสถานบริการได้รับผลกระทบจากพายุโซนร้อน “เตี้ยนหมู่” ทําให้เกิดน้ําท่วมฉับพลันและน้ําป่าไหลหลาก ว่า ขณะนี้ได้รับรายงานว่ามีสถานบริการสาธารณสุขที่ได้รับผลกระทบจากน้ําท่วมเพิ่มอีก 1 แห่ง รวมเป็น 3 แห่ง ได้แก่ โรงพยาบาลบําเหน็จณรงค์ จ.ชัยภูมิ น้ําท่วมอาคารบริการชั้น 1 และบริเวณโดยรอบ ทําให้ต้องปิดบริการและย้ายผู้ป่วยทั้ง 26 รายไปยังโรงพยาบาลต่างๆ เพื่อให้การดูแลรักษาต่อตามมาตรฐานทั้งหมดแล้วตั้งแต่เมื่อวานนี้ (26 กันยายน ) ส่วนโรงพยาบาลสุโขทัย น้ําท่วมทางเข้าและบริเวณโดยรอบ เปิดให้บริการผู้ป่วยได้ตามปกติ สําหรับที่รายงานเพิ่มเติม คือ โรงพยาบาลส่งเสริมสุขภาพตําบล (รพ.สต.)บ้านยางโองนอก อ.บ้านตาก จ.ตาก น้ําท่วมอาคารบริการชั้น 1 เปิดให้บริการได้บางส่วน
ทั้งนี้ ได้กําชับให้สถานบริการทุกแห่งให้ติดตามสถานการณ์ ซึ่งคาดการณ์ 24 ชั่วโมงจะมีฝนตกหนักในบริเวณภาคเหนือ ภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ โดยให้ดําเนินการตามแผนเฝ้าระวังอุทกภัยที่วางไว้ เพื่อให้สามารถบริการผู้ป่วยและดูแลผู้ประสบภัยได้อย่างต่อเนื่อง โดยเฉพาะกลุ่มเปราะบาง ทั้งเด็กเล็ก ผู้สูงอายุ ผู้ป่วยโรคเรื้อรัง หญิงตั้งครรภ์ และผู้ป่วยจิตเวช เพื่อไม่ให้ขาดยา จัดตั้งโรงพยาบาลสนามเมื่อจําเป็นหรือเหมาะสม เตรียมสํารองยา เวชภัณฑ์ และอุปกรณ์ทางการแพทย์ให้เพียงพอต่อการให้บริการ สําหรับการฉีดวัคซีนโควิด 19 ในพื้นที่ประสบภัยน้ําท่วม ขอให้ศูนย์ฉีดต่างๆ บริหารจัดการตามความเหมาะสมของพื้นที่ เพื่อให้ประชาชนได้รับวัคซีนตามที่นัดหมาย โดยอาจจัดเตรียมสถานที่สํารองที่อํานวยความสะดวกแก่ประชาชนมากที่สุด
ขณะนี้มีการให้บริการทางการแพทย์ ทั้งเยี่ยมบ้าน แจกยา ให้สุขศึกษา และประเมินสุขภาพจิตในพื้นที่ 4 อําเภอ2 จังหวัด ได้แก่ อ.เมือง อ.ดอนเจดีย์ และ อ.ศรีประจันต์ จ.สุพรรณบุรี และ อ.สามงา จ.ตาก รวม 1,735 รายพบการเจ็บป่วย 1,025 ราย เป็นโรคน้ํากัดเท้ามากที่สุด 1,011 ราย และโรคทางระบบผิวหนัง เช่น แพ้ ผื่นคัน 14 รายได้ให้การรักษาแล้ว ส่วนประเมินสุขภาพจิต 299 ราย อยู่ในภาวะปกติทุกราย ไม่มีรายงานผู้ได้รับบาดเจ็บและเสียชีวิตจากภัยน้ําท่วม ทั้งนี้ ได้ให้กองสาธารณสุขฉุกเฉินประสานองค์การเภสัชกรรมเร่งจัดส่งยาตําราหลวงเพิ่มรวม 5,000 ชุด ให้สํานักงานสาธารณสุขจังหวัดที่ประสบภัย 6 จังหวัด ได้แก่ ชัยภูมิ สุโขทัย กําแพงเพชร นครราชสีมา จังหวัดละ 1,000 ชุด ตรังและเพชรบูรณ์ จังหวัดละ 500 ชุด
*********************************** 27 กันยายน 2564
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ชื่นชม “น้องมายด์” นักเรียน รร.เทพลีลา คว้าแชมป์โลกสนุกเกอร์เยาวชนหญิงคนแรกของไทย
วันศุกร์ที่ 26 สิงหาคม 2565
รองนายกฯ พลเอก ประวิตรฯ ชื่นชม “น้องมายด์” นักเรียน รร.เทพลีลา คว้าแชมป์โลกสนุกเกอร์เยาวชนหญิงคนแรกของไทย
รองนายกฯ พลเอก ประวิตรฯ ชื่นชม “น้องมายด์” นักเรียน รร.เทพลีลา คว้าแชมป์โลกสนุกเกอร์เยาวชนหญิงคนแรกของไทย
วันนี้ (26 สิงหาคม 2565) พลเอก ประวิตร วงษ์สุวรรณ รองนายกรัฐมนตรี ชื่นชมน้องมายด์ นักกีฬาสนุกเกอร์หญิงไทยวัย 14 ปี ที่สามารถคว้าแชมป์โลกสนุกเกอร์เยาวชนหญิงเป็นคนแรกของไทย พร้อมขอบคุณหน่วยงานที่เกี่ยวข้องในการให้โอกาสและพัฒนาศักยภาพนักกีฬาไทยจนประสบความสําเร็จ กําชับเพิ่มขีดความสามารถในทุกชนิดกีฬา พร้อมต่อการแข่งขันในรายการระดับโลกต่อไป
พลเอก คงชีพ ตันตระวาณิชย์ เปิดเผยว่า รองนายกรัฐมนตรี ในฐานะประธานคณะกรรมการโอลิมปิกแห่งประเทศไทยฯ กล่าวชื่นชมและแสดงความยินดีกับ “น้องมายด์” ด.ญ. ปุณชญา จันทร์น้อย นักเรียนโรงเรียนเทพลีลาและนักกีฬาสนุกเกอร์หญิงไทยวัย 14 ปี เป็นคนแรกในประวัติศาสตร์สนุกเกอร์หญิง ที่สามารถคว้าแชมป์สนุกเกอร์เยาวชนหญิงอายุไม่เกิน 21 ปี ระหว่างการแข่งขัน 12 - 29 สิงหาคม 2565 ณ ประเทศโรมาเนีย
รองนายกรัฐมนตรีกล่าวขอบคุณสมาคมกีฬาบิลเลียดแห่งประเทศไทย ที่สร้างความสุขและความภูมิใจให้กับคนไทยทั้งประเทศ อีกทั้งประสบความสําเร็จในการส่งนักกีฬาเข้าแข่งขัน โดยเฉพาะการคัดเลือก เตรียมความพร้อม และให้โอกาสนักกีฬาทุกคนเข้าร่วมแข่งขันในรายการสําคัญระดับโลก
รองนายกรัฐมนตรียังกล่าวย้ําว่า รัฐบาล พร้อมที่จะกระตุ้นและส่งเสริมให้เยาวชนไทย เข้ามาเล่นกีฬาทุกชนิดมากขึ้น โดยเฉพาะการสนับสนุนนักกีฬาไทยให้ประสบความสําเร็จ โดยจะให้ความสําคัญกับการใช้วิทยาศาสตร์การกีฬามากขึ้นในทุกสมาคมกีฬา เพื่อเตรียมพร้อมร่างกายและทักษะของนักกีฬาทุกประเภทกีฬาให้มีขีดความสามารถมากขึ้น เพื่อเข้ารับการแข่งขันในระดับโลกต่อไป
................................
รัฐบาลไทย-ข่าวทำเนียบรัฐบาล-รฟท. ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดหน่วยแพทย์เฉพาะทางเคลื่อนที่
วันศุกร์ที่ 22 กรกฎาคม 2565
รฟท. ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดหน่วยแพทย์เฉพาะทางเคลื่อนที่
นําร่องลงตรวจพี่น้องประชาชน และเจ้าหน้าที่ รฟท. ที่จังหวัดชุมพรเป็นที่แรก 17 - 18 ส.ค. 65
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายนิรุฒ มณีพันธ์ ผู้ว่า รฟท. มีนโยบายเพื่อสร้างการมีส่วนร่วมในความรับผิดชอบต่อสังคม ยกระดับคุณภาพชีวิต และส่งเสริมด้านสุขภาพอนามัยที่ดีให้แก่พนักงาน ครอบครัวคนรถไฟ และประชาชนทั่วไป โดยได้มีการทําบันทึกข้อตกลงความร่วมมือการวิจัยและพัฒนาการให้บริการทางการแพทย์เพื่อสร้างความยั่งยืนให้กับสังคม ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) ในการนําศักยภาพของแต่ละฝ่ายมาใช้ให้เกิดประโยชน์สูงสุด ด้วยการให้บริการแพทย์ทางไกล (Telemedicine) และคลินิกเฉพาะทางเคลื่อนที่ทางรถไฟ รฟท. และ สจล. ได้กําหนดจัดกิจกรรมออกหน่วยแพทย์เคลื่อนที่ โดยนําคณะแพทย์เฉพาะทางตรวจสุขภาพและรักษาให้กับพนักงาน รฟท. ครอบครัว รวมถึงประชาขนทั่วไปในพื้นที่ภาคใต้ฟรี โดยนําร่องที่ศูนย์บํารุงทางภาคใต้ สถานีชุมพร จังหวัดชุมพร ในวันที่ 17 – 18 สิงหาคม 2565 เป็นที่แรก และหลังจากนี้ จะออกให้บริการหน่วยแพทย์เคลื่อนไปยังภูมิภาคอื่น ๆ ทั่วประเทศต่อไป
"กิจกรรมออกหน่วยแพทย์ฯ ถือเป็นอีกหนึ่งกิจกรรมดีๆ ที่รฟท. มุ่งมั่นดําเนินการเพื่อสร้างการมีส่วนร่วมในความรับผิดชอบต่อสังคมอย่างต่อเนื่อง โดยขอเชิญชวนให้พนักงาน รฟท. ครอบครัว และประชาชนทั่วไป หันมาใส่ใจสุขภาพเข้าร่วมการตรวจวินิจฉัย คัดกรองโรคต่าง ๆได้ฟรี โดยทีมแพทย์จากสถาบันเทคโนโลยีพระจอมเกล้าเจ้าคุณทหารลาดกระบัง และโรงพยาบาลบุรฉัตรไชยากร ที่มีความเชี่ยวชาญในสาขาต่างๆ โดยเฉพาะ ซึ่งมีทั้งการเปิดให้บริการตรวจโรคหัวใจ บริการตรวจคลื่นไฟฟ้าหัวใจ EKG ตรวจอัลตราซาวนด์หัวใจ (ECHO) ตรวจคัดกรองจอประสาทตา ตรวจสุขภาพทั่วไป อาทิ โรคปอด หอบ หืด นอนกรน รวมทั้ง ให้คําปรึกษาปัญหาสุขภาพ โดยหากมีการตรวจพบโรค สามารถส่งต่อโรงพยาบาลที่มีความร่วมมือได้ทําการรักษาทันที พร้อมกันนี้ ยังมีระบบการติดตามอาการ และต่อไปจะมีการติดตามอาการผ่านทาง chatbot จากทีมแพทย์ที่มีความชํานาญอย่างต่อเนื่องอีกด้วย"
นายเอกรัช กล่าวทิ้งท้ายว่า ขอเชิญชวนพนักงานรฟท. ครอบครัว รวมถึง ประชาชนทั่วไป หันมาสร้างพฤติกรรมใหม่ ในการดูแลสุขภาพ เพื่อลดความเสี่ยงจากภาวะโรคภัยต่างๆ โดยผู้สนใจสามารถลงทะเบียนตรวจสุขภาพได้ ผ่าน QR Code เพื่อเข้ารับการตรวจสุขภาพ ฟรี ตามวันและเวลา ที่รฟท. กําหนด “เราห่วงใยและมุ่งหวังที่จะยกระดับคุณภาพชีวิตที่ดีให้กับทุกคน”
รัฐบาลไทย-ข่าวทำเนียบรัฐบาล-รัฐบาลสร้างความเชื่อมันให้ SMEs เข้าถึงสภาพคล่อง อนุมัติ 1.5 หมื่นล้านโครงการ บสย.ค้ำประกันเงินกู้ พ.ร.ก ซอฟท์โลน สมัคร 1 เม.ย.นี้
วันจันทร์ที่ 28 มีนาคม 2565
รัฐบาลสร้างความเชื่อมันให้ SMEs เข้าถึงสภาพคล่อง อนุมัติ 1.5 หมื่นล้านโครงการ บสย.ค้ําประกันเงินกู้ พ.ร.ก ซอฟท์โลน สมัคร 1 เม.ย.นี้
รัฐบาลสร้างความเชื่อมันให้ SMEs เข้าถึงสภาพคล่อง อนุมัติ 1.5 หมื่นล้านโครงการ บสย.ค้ําประกันเงินกู้ พ.ร.ก ซอฟท์โลน สมัคร 1 เม.ย.นี้
วันที่ 28 มีนาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่ต้องการช่วยเหลือผู้ประกอบการ SMEs ให้เข้าถึงสินเชื่อดอกเบี้ยต่ําเพื่อจะได้มีสภาพคล่องเพียงพอต่อการประคับประคองธุรกิจที่ได้รับผลกระทบจากสถานการณ์โควิด-19 จึงได้มีการออก พ.ร.ก.Soft Loan เมื่อปี 2563 และเพื่อให้ธุรกิจเหล่านั้นมีความมั่นใจว่าจะยังคงได้รับสินเชื่ออย่างต่อเนื่อง ลดปัญหาผิดชําระหนี้ สามารถพยุงการจ้างงานได้ต่อไป รัฐบาลจึงได้เห็นชอบกรอบวงเงิน 15,854 ล้านบาท สําหรับดําเนินโครงการค้ําประกันสินเชื่อแก่ผู้ประกอบการ SMEs โดยใช้กลไก บรรษัทประกันสินเชื่ออุตสาหกรรมขนาดย่อม (บสย.) เข้ามาช่วยค้ําประกันสินเชื่อภายใต้ พ.ร.ก.Soft Loan ที่จะครบกําหนดเวลาการชําระหนี้คืนในเดือนเมษายน 2565 เป็นต้นไป
โดยในวันที่ 1 เมษายนนี้ บสย. จะเปิดรับคําขอโครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra คาดว่า จะสามารถช่วยให้ผู้ประกอบการ SMEs ได้รับสินเชื่อต่อเนื่องไม่ต่ํากว่า 67,400 ราย ก่อให้เกิดสินเชื่อในระบบสถาบันการเงินที่เพิ่มขึ้นไม่ต่ํากว่า 84,000 ล้านบาท สิทธิประโยชน์คือ
1. ระยะเวลาการค้ําประกันสินเชื่อสูงสุดไม่เกิน 8 ปี
2. ได้รับยกเว้นค่าดําเนินการค้ําประกันสินเชื่อ เพื่อช่วยลดภาระค่าใช้จ่ายของผู้ประกอบการ SMEs
3. ค่าธรรมเนียมค้ําประกัน 2 ปีแรก เพียงร้อยละ 1 ต่อปี โดยรัฐบาลชดเชยค่าธรรมเนียมแทนผู้ประกอบการ SMEs ให้ ร้อยละ 0.75 (รวม 2 ปีร้อยละ 1.5 จากค่าธรรมเนียมค้ําประกัน ปกติร้อยละ 1.75)
4. สิ้นสุดรับคําขอวันที่ 31 ธันวาคม 2566
มากไปกว่านั้น รัฐบาลยังได้สนับสนุนค่าธรรมเนียมค้ําประกัน โครงการค้ําประกันสินเชื่อ Portfolio Guarantee Scheme ระยะพิเศษ Soft Loan พลัส (โครงการเดิมที่ออกในปี 2563) แทนผู้ประกอบการ SMEs ที่ได้รับสินเชื่อภายใต้ พ.ร.ก.Soft Loan ร้อยละ 0.75 ต่อปี จากเดิมที่ต้องเริ่มจ่ายค่าธรรมเนียมในต้นปีที่ 3 ร้อยละ 1.75 ต่อปีเท่ากับว่า ผู้ประกอบการ SMEs รับภาระการจ่ายค่าธรรมเนียมเหลือเพียงร้อยละ 1 ต่อปี เท่านั้น
“มาตรการภายใต้โครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท และโครงการค้ําประกันสินเชื่อ Portfolio Guarantee Scheme ระยะพิเศษ Soft Loan พลัส จะช่วยให้ SMEs มีเงินหมุนเวียนเพื่อการดําเนินธุรกิจต่อไป ลดความกังวลธนาคารพาณิชย์เรื่องการผิดนัดชําระหนี้ ส่งเสริมความมั่นคงทางเศรษฐกิจของประเทศในภาพรวม ผู้ประกอบการและประชาชน สามารถขอคําปรึกษาทางการเงินได้ที่ บสย.โทร 028909999” นางสาวรัชดา กล่าว
รัฐบาลไทย-ข่าวทำเนียบรัฐบาล-“มนัญญา” รัฐมนตรีเกษตรฯ ร่วมงานสัมมนาใหญ่ โอกาสและความท้าทายจากความสัมพันธ์ 'ไทย-ซาอุ'
วันพุธที่ 23 กุมภาพันธ์ 2565
“มนัญญา” รัฐมนตรีเกษตรฯ ร่วมงานสัมมนาใหญ่ โอกาสและความท้าทายจากความสัมพันธ์ 'ไทย-ซาอุ'
“มนัญญา” รัฐมนตรีเกษตรฯ ร่วมงานสัมมนาใหญ่ โอกาสและความท้าทายจากความสัมพันธ์ 'ไทย-ซาอุ'
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ร่วมพิธีเปิดงานสัมมนาเชิงปฏิบัติการ “โอกาส ศักยภาพและความท้าทาย ของจังหวัดชายแดนภาคใต้และของประเทศไทยภายหลังรัฐบาลเปิดศักราชใหม่ของความสัมพันธ์ ไทย - ซาอุดิอาระเบีย โดยสมบูรณ์” พร้อมด้วย นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ โดยมี นายอนุชา นาคาศัย รัฐมนตรีประจําสํานักนายกรัฐมนตรี เป็นประธานและแสดงปาฐกถา เรื่อง “ความสําเร็จของการฟื้นฟูความสัมพันธ์ ไทย – ซาอุดีอาระเบีย โอกาสและศักยภาพของประเทศไทยและจังหวัดชายแดนภาคใต้ ภายใต้ศักราชใหม่ของความสัมพันธ์ที่สมบูรณ์” และพลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) กล่าวรายงาน โอกาสนี้ รัฐมนตรีช่วยว่าการกระทรวงเกษตรและสหกรณ์ ได้ร่วมให้ข้อเสนอแนะและแนวทางการสร้างความร่วมมือในประเด็นการส่งเสริมด้านการเกษตรและความเข้มแข็งของเกษตรกร รวมทั้งด้านการพัฒนาต่าง ๆ ตลอดจน พบปะผู้นํา 4 เสาหลักในพื้นที่จังหวัดชายแดนภาคใต้ เพื่อรับฟังข้อเสนอแนะเพิ่มเติม ณ มหาวิทยาลัยฟาฏอนี อําเภอยะรัง จังหวัดปัตตานี และผ่านระบบการประชุมทางไกล
สําหรับงานสัมมนาฯ ในครั้งนี้ มีวัตถุประสงค์ เพื่อเป็นการสร้างกระบวนการมีส่วนร่วมของทุกภาคส่วน ที่ร่วมมือกันนําโอกาสและศักยภาพ ตามที่รัฐบาลรื้อฟื้นความพันธ์ ไทย – ซาอุดิอาระเบีย ที่ขาดหายไปกว่า 30 ปี กลับสู่ประเทศไทย และจะเป็นกระบวนการเปลี่ยนผ่านการพัฒนาของจังหวัดชายแดนภาคใต้ที่ท้าทายและสําคัญที่สุดในช่วงหลายปีที่ผ่านมา โดยมีผู้เข้าร่วมสัมมนาฯ ประกอบด้วย ผู้แทนจากส่วนราชการ ภาคเอกชน สถาบันการศึกษา นักวิชการ ภาคประชาสังคม และผู้นํา 4 เสาหลัก รวมทั้งสิ้นกว่า 600 คน รวมทั้งได้มีการนําเสนอร่างกรอบแนวทางการขับเคลื่อนงานการพัฒนาในพื้นที่จังหวัดชายแดนภาคใต้ของประเทศไทย ภายหลังรัฐบาลเปิดศักราชใหม่ของความสัมพันธ์ ไทย - ซาอุดิอาระเบีย เพื่อนําเสนอที่ประชุมคณะรัฐมนตรี ต่อไป